ચાવજ અને કાસદ ગામથી નર્મદા કેનાલ દોઢ થી બે કીલોમીટરના અંતરે આવેલી છે. કેનાલની આસપાસનો નિર્જન વિસ્તાર અસામાજીક પ્રવૃતિઓ માટે મોકળુ મેદાન બની ગયો હોવાની ફરિયાદ ગામલોકોએ કરી છે. ખાસ કરીને રવિવારની રજામાં લબરમુછીયાઓ અને યુવાનો બાઇકો લઇને અડીંગો જમાવતા હોય છે. નિર્જન સ્થળે યુવક અને યુવતીઓની પણ હાજરી જોવા મળતી હોય છે. કોઇ અજુગતી ઘટના બને તે પહેલા પોલીસ આ વિસ્તારમાં પેટ્રોલિંગ વધારે તેવી ગામલોકોની માંગણી છે.